Държавен вестник, бр. 32, 2019 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  32
Пловдивският окръжен съд, търговско отде-
ление, на основание чл. 679 от Търговския закон 
призовава кредиторите на „Транс Сити“ – АД –  
в несъстоятелност, ЕИК 160083578, да се явят 
по ч.т.д. № 274/2019 г., ХІІ състав, за съдебно 
заседание, което ще се проведе на 13.05.2019 г. в 
10 ч. в зала № 8 на Пловдивския окръжен съд, 
бул. Шести септември № 167, за разглеждане на 
молбите на „НКБ Сервиз“ – ООД, ЕИК 200512860, 
„Никан Лайн Груп“ – ООД, ЕИК 112056417, и на 
„Транс Сити“ – АД – в несъстоятелност, за отмяна 
на решенията, взети на събрание на кредиторите 
на „Транс Сити“ – АД – в несъстоятелност, про-
ведено на 27.03.2019 г.
2881
ПОКАНИ И СЪОБЩЕНИЯ
1. – Управителният съвет на сдружение 
„Българска асоциация на футболните агенти“ 
(БАФА) на основание чл. 26 от ЗЮЛНЦ свиква 
годишно общо събрание на 29.05.2019 г. в 13 ч. в 
София, ул. Незабравка № 25, Парк-хотел „Мос-
ква“, зала „Конферанс 3“, при следния дневен 
ред: 1. приемане на доклад и отчет за дейността 
на сдружение „БАФА“ за 2018 г.; проект за ре-
шение – ОС приема доклад и отчет за дейността 
на сдружение „БАФА“ за 2018 г.; 2. приемане на 
бюджет на сдружение „БАФА“ за 2019 г.; про-
ект за решение – ОС приема доклад и отчет за 
дейността на сдружение „БАФА“ за 2019 г.; 3. 
обсъждане и приемане на изменения в устава 
на сдружение „БАФА“; проект за решение – ОС 
приема изменение на устава на сдружение „БАФА“; 
4. освобождаване и избор на членове на упра-
вителния съвет; 5. обсъждане и утвърждаване 
на решение на управителния съвет за приемане 
членове на сдружението и трансформирането 
им от „асоциирани“ в членове с право на глас; 
проект за решение – ОС потвърждава решение 
на УС на сдружение „БАФА“; 6. други. Канят се 
всички членове да присъстват на събранието, 
като се регистрират от 12,50 ч. до 13 ч. в деня 
на събранието и се легитимират с представяне 
на документ за самоличност. Материалите по 
дневния ред са на разположение на членовете на 
адреса на управление всеки работен ден от 9 до 
17 ч. При липса на кворум на основание чл. 18, 
ал. 5 от устава на сдружението и чл. 27 от ЗЮЛНЦ 
общото събрание ще се проведе същия ден в 
14 ч. на същото място и при същия дневен ред.
2867
91. – Управителят на фондация „Деца на 
БА“ – София, на основание чл. 26 от ЗЮЛНЦ 
и чл. 12.2.1 от учредителния акт на фондацията 
свиква заседание на контролния съвет на фонда-
ция „Деца на БА“ на 12.06.2019 г. в 10 ч. в сгра-
дата на Министерството на отбраната в София, 
ул. Дякон Игнатий № 3, в заседателна зала № 298 
в Щаба на отбраната, при следния дневен ред: 
1. приемане на промени в учредителния акт на 
фондация „Деца на БА“; 2. промени в състава на 
контролния съвет; 3. промени в състава на упра-
вителния съвет; 4. избиране на нов управител; 5. 
приемане на доклад за дейността на фондацията 
през 2018 г. и годишен финансов отчет за 2018 г.
2831
11. – Управителният съвет на сдружение 
с нестопанска цел „Училищно настоятелство 
Иван Богоров“ – София, на основание чл. 26 от 
ЗЮЛНЦ свиква извънредно общо събрание на 
членовете на сдружението на 14.06.2019 г. в 18 ч. 
на адреса на седалището на сдружението – Со-
фия, ж.к. Обеля 2, 140 СОУ „Иван Богоров“, при 
следния дневен ред: 1. избиране на нови членове 
на управителния съвет; 2. приемане на годишен 
доклад за дейността на сдружението за 2018 г.; 
3. приемане на годишен финансов отчет на 
сдружението за 2018 г.; 4. приемане на годишен 
доклад за дейността на управителния съвет на 
сдружението за 2018 г. При липса на кворум на 
основание чл. 27 от ЗЮЛНЦ общото събрание ще 
се проведе един час по-късно на същото място 
и при същия дневен ред.
2829
1. – Управителният съвет на сдружение с 
нестопанска цел „РС Карантината“, Варна, на 
основание чл. 26 ЗЮЛНЦ и чл. 16, т. 1, 2 и 3 от 
устава на сдружението свиква по своя инициа-
тива общо събрание на 15.06.2019 г. в 10 ч. във 
Варна, кв. Аспарухово, Аспарухов парк, рибарско 
селище „Карантината“, при следния дневен ред: 
1. отчет за дейността на сдружението за периода 
2018 – 2019 г.; 2. финансов отчет на сдружение-
то; 3. освобождаване на настоящия управителен 
съвет на сдружението съгласно чл. 15, ал. 1, т. 3 
във връзка с чл. 20 от устава на сдружението; 4. 
приемане на промени в устава на сдружението, а 
именно: чл. 16, ал. 3 от устава се променя, като 
придобива следната редакция: „Поканата се обя-
вява в регистъра на юридическите лица с несто-
панска цел, воден от Агенцията по вписванията, 
и се поставя на мястото за обявления в сградата, 
в която се намира управлението на сдружението, 
най-малко един месец преди насрочения ден.“; 
член 20 от устава се променя, като придобива 
следната редакция: „Управителният съвет се със-
тои от трима души, които се избират за срок от 
пет години.“; 5. избор на нов управителен съвет 
съгласно чл. 15, ал. 1, т. 3 от устава на сдружени-
ето; 6. прекратяване на членствени отношения с 
членове на сдружението на основание чл. 28, ал. 1, 
т. 5 във връзка с ал. 3 от устава на сдружението; 
7. приемане на нови членове; 8. възлагане на 
мандат и правомощия на управителния съвет с 
разработване и проектиране на рибарско селище 
„Карантината“; 9. други. Всички материали по 
свикване и провеждане на общото събрание ще 
бъдат на разположение на членовете на адреса 
на управление на сдружението.
2890
1. – Управителният съвет на Атлетически 
клуб „Орловец-93“ – Габрово, на основание чл. 26 
от ЗЮЛНЦ свиква общо отчетно събрание на 
12.06.2019 г. в 18 ч. в Габрово, стадион „Хр. Бо-
тев“, в клуба на спортиста, при следния дневен 
ред: 1. отчетен доклад на управителния съвет 
за дейността на клуба през 2018 г.; 2. отчет на 
контролния съвет за дейността на клуба през 
2018 г.; 3. промени в устава на сдружението; 4. 
разни. При липса на кворум на основание чл. 27 
от ЗЮЛНЦ събранието ще се проведе същия 
ден в 19 ч. на същото място и при същия дневен 
ред. Поканват се всички членове на клуба да 
присъстват на общото събрание.
2870